Diari Oficial de la Generalitat Valenciana


Sumari del DOGV 8225, del 01-02-2018 (2018/247)

RESOLUCIÓ de 22 de desembre de 2017, de la Subdirecció General de Relacions Laborals, per la qual es disposa el depòsit i la publicitat dels nous estatuts de l'organització empresarial denominada: Agrupación Empresarial Valenciana de Centros Especiales de Empleo (AGEVALCEE).
-----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8225

Data del DOGV
:   01-02-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/247


Data del document
:   22-12-2017

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 22 de desembre de 2017, de la Subdirecció General de Relacions Laborals, per la qual es disposa el depòsit i la publicitat dels nous estatuts de l'organització empresarial denominada: Agrupación Empresarial Valenciana de Centros Especiales de Empleo (AGEVALCEE). [2018/247]  
Ha sigut admés el depòsit dels nous estatuts de l'organització empresarial denominada Agrupació Empresarial Valenciana de Centres Especials d'Ocupació (AGEVALCEE), després de comprovar que reuneixen els requisits que preveuen la Llei 19/1977, d'1 d'abril, sobre regulació del dret d'associació sindical (BOE 04.04.1977); el Reial decret 416/2015, de 29 de maig, sobre depòsit d'estatuts d'organitzacions sindicals i empresarials (BOE 20.06.2015), i l'Ordre 1/2016, de 19 de maig, de la Conselleria d'Economia Sostenible, Sectors Productius, Comerç i Treball, per la qual es crea i regula el depòsit d'estatuts de les organitzacions sindicals i empresarials de la Comunitat Valenciana a través de mitjans electrònics (DOGV 26.05.2016).  
  
La sol·licitud va ser formulada per mitjà d'un escrit presentat el dia 21 de novembre de 2017. Observats defectes en la documentació presentada, se'n va requerir l'esmena, la qual es va portar a efecte el dia 20 de desembre de 2017. La modificació dels estatuts afecta el conjunt de l'articulat. La certificació de l'acord consta firmada pel secretari, Emilio José Porcar Lozano, amb el vistiplau del president, José Serrano Jiménez de la Plata.  
S'indica que en els estatuts consta com a domicili de l'entitat avinguda de les Corts Valencianes, 41, 1r, despatx A, en València, i que el seu àmbit funcional és l'activitat en el sector dels centres especials d'ocupació.  
Es disposa la publicitat de la present resolució per mitjà de la seua inserció en el Diari Oficial de la Generalitat Valenciana.  
Qualsevol interessat podrà examinar el document depositat i obtindre'n una còpia en aquest centre directiu, situat a l'avinguda Navarro Reverter, núm. 2, 1a planta, de València, i es podrà impugnar davant de la Sala Social del Tribunal Superior de Justícia de la Comunitat Valenciana, d'acord amb el que disposa la Llei 36/2011, de 10 d'octubre, reguladora de la jurisdicció social (BOE 11.10.2011).  
La competència de la Subdirecció General de Relacions Laborals ve determinada pel Decret 104/2017, de 21 de juliol, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, i per l'article 4.4 de l'Ordre 1/2016.  
  
València, 22 de desembre de 2017.- El subdirector general de Relacions Laborals: Juan Ignacio Soler Tormo.